हर्रैया

हर्रैया (Harraiya) भारत के उत्तर प्रदेश राज्य के बस्ती ज़िले में स्थित एक नगर और नगरपंचायत है।

भूगोल 
हर्रैया मनोरमा नदी के तट पर स्थित है। इस नदी की महिमा का वर्णन शास्त्रों में भी है:

यथा -
अन्य क्षेत्रे कृतं पापं काशी क्षेत्रे विनश्यति।
काशी क्षेत्रे कृतं पापं प्रयाग क्षेत्रे विनश्यति। 
प्रयाग क्षेत्रे कृतं पापं मनोरमा विनश्यति।
मनोरमा कृतं पापं वज्रलेपो भविष्यति। 

हर्रैया एक तहसील है। 1857 के स्वतंत्रता संग्राम में, हर्रैया तहसील के अमोढ़ा राज्य के लगभग 250 शहीदों को ब्रिटिश सरकार ने छावनी स्थित पीपल के पेड़ों से लटका दिया था। हर्रैया नाम के बारे में एक महाकाव्य कहानी है कि भगवान राम  सीता और लक्ष्मण के साथ रामायण युग में इसी रास्ते से यात्रा की थी। इसलिए इसे अवधी में हरिरहिया  कहा गया जो बाद में हर्रैया में बदल गया। हर्रैया एक विधान सभा क्षेत्र भी है। वर्तमान में इस विधान सभा का प्रतिनिधि श्री अजय सिंह कर रहे हैं । इस क्षेत्र मे कई धार्मिक स्थल एवं ऐतिहासिक विरासत है ।

जनसांख्यिकी 
2001 भारत की जनगणना में, हर्रैया की आबादी 8333 थी पुरुषों की आबादी 52% और महिलाओं की 48% थी। हर्रैया की एक औसत साक्षरता 65% थी। जो राष्ट्रीय औसत 59.5% से अधिक थी जिसमे पुरुष साक्षरता 72% और महिला साक्षरता 56% थी। हर्रैया में जनसंख्या का 17% उम्र के 6 वर्ष से कम थी।

हर्रैया के अन्तर्गत प्रमुख गाँव 
अमोढ़ा, कौड़ी कोल, कटास, कौवाडाड, दुहवा मिश्र ,भादासी, छावनी, बेलभरिया राम गुलाम, कुबेर गंज, श्रंगीनारी, तालागांव, हंसराजपुर, औरंगाबाद, बरहपुर, शेरवाडीह, परशुरामपुर, पकरी जप्ती, भीटी मिश्र, रमवापुर, धिरौलीबाबू,शेखपुरा, गुंडा कुंवर, बभंनगंवा, पचवस, पखेरवा, बबुरीबाबु, रामगढ, लजघटा, खेसुआ, जैतापुर, इनौली, अरजानीपुर, नेदुला, कोहराये, जगदीशपुर, निदूरी खम्हौवा, पेनहाँ, पूरे गंगाराम, भदावल, मधवापुर, हुंडरा कुंवर, मुरादीपुर।चौकड़ी  मल्लूपुर, घोरसाएं, वीरपुर, करनाई, नीमडड, चैनपुर राय , कनरक पुर , मरवटिया कुंवर, मदनापुर, पुरैन खास, हशीनाबाद, अमारी भैरवपर, नान्देकुआं, थान्हाखास बसदेवा कुंवर जैसे कई गांव मौजूद हैं।

इन्हें भी देखें 
 बस्ती ज़िला

सन्दर्भ 

बस्ती ज़िला
उत्तर प्रदेश के नगर
बस्ती ज़िले के नगर